दुनिया भर के अख़बार सौतेले पिताओं के खल चरित्र- आचरण से भरे रहते हैं। लेकिन उषा राजे सक्सेना की ‘डैडी’4 बेइन्तिहा प्यार करने वाले हैफ़ फ़ादर की कहानी है। यहाँ हैफ़ डैडी फ्रेंक का स्नेहिल रूप, मानवीय संवेदनाएँ और रिश्तों का साकारात्मक चित्रण है। वह तीन साल की थी, जब माँ ने यह शादी की थी। पूरा प्यार-दुलार मिलने के बावजूद नायिका ममी-डैडी की नीली आँखों, भूरे बालों तथा अपनी काली आँखों और काले बालों के कारण उद्वेलित रहती है और यह बाईस वर्षीय युवती माँ की मृत्यु के बाद अपने बायलोजिकल पिता की खोज में स्पेन के लिए चल देती है। स्पेन में सप्ताह भर रुकती है। लेकिन जल्दी ही जान जाती है कि हैफ़ डैडी का प्यार, विश्वास और सहृदयता ही उसकी पूँजी है। उन्होंने ही आज तक उसकी हर सुरक्षा और सुविधा की चिंता की है।